La Coral Almudàfer interpreta el concert ‘ABBA in concert’ en la segona data del festival Música al Port
28 de juny 2024

**‘ABBA in concert’** és el títol de l'actuació musical que interpretarà dissabte que ve la coral Almudàfer en homenatge a este històric grup suec. Este esdeveniment musical correspon a la segona cita del **Música al Port 2024**, un festival que forma part de la programació de la regidoria de Cultura de l'Ajuntament de Sagunt. Este concert gratuït i per a tots els públics es podrà gaudir el **dissabte 29 de juny a les 23 hores** als jardins del Centre Cívic Antic Sanatori.

En este esdeveniment musical, el cor Almudàfer, junt amb el seu grup instrumental presenta ‘ABBA in concert’, farà un recorregut musical pels **temes més icònics de la discografia d'ABBA**, formació musical de gran èxit internacional en els anys 70 i 80.

La regidora de Cultura, Ana María Quesada, ha manifestat que amb l'actuació musical ‘ABBA in concert’ el públic tindrà la possibilitat de recordar l'època en la qual ABBA va triomfar sobre els escenaris: “El concert és un homenatge a ABBA amb el qual estic seguríssima que gaudirem”.

El programa inclou els **següents temes**: _Mamma mia_, _Super Trouper_, _I have a dream,_ _Money, Money, Money_, _The winner takes it all, S.O.S_, _Take a chance on me_, _Thank you for the music,_ _Chiquitita_, _Voulez-vous_, _Gimme, Gimme_, _Waterloo_ _y Dancing Queen_.

![](/media/x5mhv5le/449435929_1011078347687109_8197434863988340082_c.jpg?width=850&height=850)

*   [](http://www.facebook.com/sharer.php?u=https://aytosagunto.es/va/actualitat/la-coral-almudafer-interpreta-el-concert-abba-in-concert-en-la-segona-data-del-festival-musica-al-port/ "Facebook")
*   [](http://twitter.com/share?url=https://aytosagunto.es/va/actualitat/la-coral-almudafer-interpreta-el-concert-abba-in-concert-en-la-segona-data-del-festival-musica-al-port/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-coral-almudafer-interpreta-el-concert-abba-in-concert-en-la-segona-data-del-festival-musica-al-port/ "Linked In")
*   [](mailto:?body=https://aytosagunto.es/va/actualitat/la-coral-almudafer-interpreta-el-concert-abba-in-concert-en-la-segona-data-del-festival-musica-al-port/)